
Nr.42, datë 22.1.2020

PËR FINANCIMIN E SHËRBIMEVE SHËNDETËSORE SPITALORE NGA SKEMA E DETYRUESHME E SIGURIMEVE TË KUJDESIT SHËNDETËSOR PËR VITIN 2020
(Ndryshuar me VKM nr . 260, datë 27.3.2020)

(I përditësuar)

Në mbështetje të nenit 100 të Kushtetutës, të nenit 5, të ligjit nr.88/2019, “Për buxhetin e vitit 2020”, dhe të nenit 10, të ligjit nr.10383, datë 24.2.2011, “Për sigurimin e detyrueshëm të kujdesit shëndetësor në Republikën e Shqipërisë”, të ndryshuar, me propozimin e ministrit të Shëndetësisë dhe Mbrojtjes Sociale, Këshilli i Ministrave

VENDOSI:

1. Financimin nga skema e detyrueshme e sigurimeve shëndetësore të paketës së shërbimeve të ofruara në spitalet publike, sipas listës së shërbimeve, dhënë në shtojcën nr.1, që i bashkëlidhet këtij vendimi.
2. Spitali është person juridik, publik, me buxhet të pavarur, me cilësinë e autoritetit kontraktor, i cili organizohet, administrohet dhe vepron sipas  ligjit nr.9106, datë 17.7.2003, “Për shërbimin spitalor në Republikën e Shqipërisë”, të ndryshuar.
3. Spitali e ushtron veprimtarinë e tij në përputhje me standardet, treguesit e cilësisë e të performancës, protokollet e diagnozës e të trajtimit, të miratuara nga Ministria e Shëndetësisë dhe Mbrojtjes Sociale.
4. Buxheti për mbulimin e paketës së shërbimeve spitalore, sipas listës së shërbimeve që ofron çdo spital, ndahet sipas shtojcës nr.2, që i bashkëlidhet këtij vendimi.
5. Fondi i Sigurimit të Detyrueshëm të Kujdesit Shëndetësor lidh kontratat me spitalet për financimin e paketave të shërbimeve shëndetësore të ofruara prej tyre.
6. Fondi i Sigurimit të Detyrueshëm të Kujdesit Shëndetësor financon paketën e shërbimeve spitalore të kontraktuara me këto metoda:
a) Buxhetim me zëra shpenzimesh, për:
i. paga dhe shpenzime të tjera lidhur me pagën e personelit;
ii. kontribute për sigurime shëndetësore e shoqërore të personelit;
iii. mallra e shërbime të tjera.
b) Buxhetim global për pagesën e paketave të shërbimeve me çmime të miratuara me vendim të Këshillit të Ministrave. Buxhetimi global detajohet për çdo spital në zëra shpenzimesh me vendim të Këshillit Administrativ të Fondit të Sigurimit të Detyrueshëm të Kujdesit Shëndetësor;
c) Fondi i Sigurimit të Detyrueshëm të Kujdesit Shëndetësor financon spitalet, në zbatim të vendimit nr.258, datë 24.4.2019, të Këshillit të Ministrave, “Për miratimin e kontratës së koncensionit/partneritetit publik privat “Për ofrimin e shërbimit laboratorik të spitaleve universitare, rajonale dhe atyre bashkiake të Sarandës dhe Lushnjës””. Fondi rishikon financimin e spitaleve për këtë kontratë gjatë vitit, me vendim të Këshillit Administrativ, me propozim të Ministrisë së Shëndetësisë e Mbrojtjes Sociale dhe/ose të strukturës së saj përgjegjëse.
7. Spitali është përgjegjës për zbatimin e buxhetit të kontraktuar, sipas zërave të përcaktuar të buxhetit.
8. Rishpërndarja e buxhetit ndërmjet spitaleve bëhet brenda një kufiri prej 3% të buxhetit të spitaleve, me vendim të Këshillit Administrativ të Fondit të Sigurimit të Detyrueshëm të Kujdesit Shëndetësor.
     9. Një fond jo më i madh se 32% e buxhetit vjetor, i planifikuar për shërbimet spitalore, mbahet nga Fondi i Sigurimit të Detyrueshëm të Kujdesit Shëndetësor për ta shpërndarë gjatë vitit, me vendim të Këshillit Administrativ të Fondit të Sigurimit të Detyrueshëm të Kujdesit Shëndetësor, përkatësisht, për:
a) financimin e shërbimit spitalor gjatë vitit;
b) pagesat e paketave të shërbimeve të veçanta, të ofruara nga shërbimet spitalore, publike e jopublike, brenda e jashtë vendit, të miratuara me vendim të Këshillit të Ministrave;
c) pagesat për kujdes shëndetësor në institucione jopublike, brenda e jashtë vendit, sipas miratimit, rast pas rasti, me vendim të Këshillit të Ministrave;
ç) pagesat për kujdes shëndetësor, sipas marrëveshjeve ndërkombëtare të nënshkruara;
d) pagesa të shërbimeve të kryera për llogari të spitaleve publike nga operatorë të kontraktuar nga Ministria e Shëndetësisë dhe Mbrojtjes Sociale, sipas legjislacionit për partneritetin publik privat;
dh) transferta për individët (mjekë specialistë).
10. Shpenzimet kapitale për investimet në spitale mbulohen nga Ministria e Shëndetësisë dhe Mbrojtjes Sociale. Operatori i Shërbimeve të Kujdesit Shëndetësor vlerëson kërkesat e spitaleve (rajonale/bashkiake) për investimet dhe ia paraqet Ministrisë së Shëndetësisë dhe Mbrojtjes Sociale për miratim. Spitalet universitare e paraqesin kërkesën për investime në Ministrinë e Shëndetësisë dhe Mbrojtjes Sociale.
11. Burime të tjera financimi për spitalet janë fondet e krijuara nga të ardhurat e realizuara gjatë veprimtarisë së tyre dhe nga dhurimet. Përdorimi i tyre bëhet tërësisht nga vetë spitali, si pjesë e kostos së shërbimit, bazuar në procedurat e miratuara nga Ministria e Shëndetësisë dhe Mbrojtjes Sociale. Këto të ardhura vlerësohen si të ardhura jashtë limitit.
12. Ministria e Shëndetësisë dhe Mbrojtjes Sociale, për raste të vlerësuara nga ajo ose me kërkesë të autoriteteve kontraktuese (spitaleve), mund të zhvillojë procedura të përqendruara prokurimi për disa mallra, shërbime dhe investime.
13. Spitali zbaton sistemin e referimit dhe tarifat për shërbimet me pagesë, të miratuara nga ministri i Shëndetësisë dhe Mbrojtjes Sociale.
14. Mënyra e pagesës dhe e shpërblimit të punës së punonjësve të spitaleve, që kanë lidhur kontratë me Fondin e Sigurimit të Detyrueshëm të Kujdesit Shëndetësor, sipas këtij vendimi, përcaktohet me vendim të Këshillit Administrativ të Fondit të Sigurimit të Detyrueshëm të Kujdesit Shëndetësor.
15. Ministria e Shëndetësisë dhe Mbrojtjes Sociale auditon spitalin, nëpërmjet strukturës së saj audituese, për zbatimin e standardeve të miratuara prej saj dhe për raste të tjera me urdhër të ministrit të Shëndetësisë dhe Mbrojtjes Sociale.
16. Fondi i Sigurimit të Detyrueshëm të Kujdesit Shëndetësor dhe Operatori i Shërbimeve të Kujdesit Shëndetësor kontrollojnë, monitorojnë buxhetin spitalor, vlerësojnë aktivitetin vjetor të spitaleve dhe treguesit e performancës nëpërmjet strukturave të tyre audituese dhe kontrolluese, sipas kushteve të përcaktuara në kontratën e financimit. Operatori i Shërbimeve të Kujdesit Shëndetësor monitoron dhe vlerëson performancën e punonjësve të spitaleve rajonale dhe bashkiake, sipas treguesve të kontratës së financimit.
17. Marrëdhëniet juridike të punës në spitale rregullohen në përputhje me ligjin nr.7961, datë 12.7.1995, “Kodi i Punës i Republikës së Shqipërisë”, të ndryshuar.
18. Numri i përgjithshëm i punonjësve të spitaleve është 12 016 (dymbëdhjetë mijë e gjashtëmbëdhjetë) veta, nga të cilët 141 (njëqind e dyzet e një) punonjës në Spitalin Universitar të Traumës për Shërbimin e Urgjencës Ambulatore dhe Shërbimin e Ortopedi-Traumatologjisë. Numri dhe struktura e punonjësve për çdo spital miratohen nga ministri i Shëndetësisë dhe Mbrojtjes Sociale.
    19. Për raste të veçanta të mungesës së mjekut specialist në shërbime të ndryshme të spitaleve rajonale e bashkiake, ministri i Shëndetësisë dhe Mbrojtjes Sociale, brenda numrit të përgjithshëm të personelit spitalor, urdhëron kontraktimin, për një periudhë të caktuar, të mjekëve specialistë, sipas nevojave. Këta mjekë të specialiteteve të ndryshme, përveç pagës, trajtohen financiarisht me një bonus deri në 250 000 (dyqind e pesëdhjetë mijë) lekë në muaj. Vlera e bonusit përcaktohet, rast pas rasti, nga ministri i Shëndetësisë dhe Mbrojtjes Sociale. Ky bonus, për efekt të llogaritjes së kontributeve të sigurimeve shoqërore dhe shëndetësore, trajtohet sipas shkronjës “e”, të pikës 2, të kreut II, të vendimit nr.77, datë 28.1.2015, të Këshillit të Ministrave, “Për kontributet e detyrueshme dhe përfitimet nga sistemi i sigurimeve shoqërore dhe sigurimi i kujdesit shëndetësor”, të ndryshuar.
20. Mjekët e kontraktuar, sipas pikës 19, të këtij vendimi, nuk e përfitojnë shpërblimin sipas shkronjave “a” e “b”, të pikës 9/1, të vendimit nr.555, datë 11.8.2011, të Këshillit të Ministrave, “Për miratimin e strukturës dhe nivelit të pagave të punonjësve me arsim të lartë në sistemin e Ministrisë së Shëndetësisë dhe Spitalin Ushtarak Qendror Universitar, në sistemin e Ministrisë së Mbrojtjes, të punonjësve të infermieristikës në sistemin e Ministrisë së Shëndetësisë e Ministrisë së Mbrojtjes, si dhe për trajtimin e mjekëve në strukturat e Forcave të Armatosura”, të ndryshuar.
21. Numri i pedagogëve me kontratë shërbimi për spitalet universitare miratohet nga ministri i Shëndetësisë dhe Mbrojtjes Sociale. Pagesa e tyre bëhet nga buxheti i spitalit.
22. Financimi i institucioneve dhe i shërbimeve, të përcaktuara në shtojcën nr.3, që i bashkëlidhet këtij vendimi, bëhet nga Fondi i Sigurimit të Detyrueshëm të Kujdesit Shëndetësor, vetëm kundrejt shtesave përkatëse në buxhet, nga Ministria e Shëndetësisë dhe Mbrojtjes Sociale.
23. Vendimi nr.46, datë 30.1.2019, i Këshillit të Ministrave, “Për financimin e shërbimeve shëndetësore spitalore nga skema e detyrueshme e sigurimeve të kujdesit shëndetësor për vitin 2019”, i ndryshuar, shfuqizohet.
24. Ngarkohen Ministria e Shëndetësisë dhe Mbrojtjes Sociale, Ministria e Financave dhe Ekonomisë dhe Fondi i Sigurimit të Detyrueshëm të Kujdesit Shëndetësor për zbatimin e këtij vendimi.
Ky vendim hyn në fuqi pas botimit në Fletoren Zyrtare dhe i fillon efektet nga data 1 janar 2020.

KRYEMINISTËR
Edi Rama

SHTOJCA NR. 1
LISTA E SHËRBIMEVE SPITALORE QË DO TË FINANCOHEN NGA FONDI I SIGURIMIT TË DETYRUESHËM TË KUJDESIT SHËNDETËSOR
[bookmark: bookmark1]
I. SPITALET UNIVERSITARE
1. Shërbimi i kardiologjisë:
a) Hemodinamika;
b) Reanimacioni i kardiologjisë.
2. Shërbimi i kardiokirurgjisë;
3. Shërbimi i kirurgjisë angiovaskulare;
4. Shërbimi i hematologjisë;
5. Shërbimi i gastrohepatologjisë;
6. Shërbimi i endokrinologjisë;
7. Shërbimi i nefrologjisë dhe hemodializës;
8. Shërbimi i anestezisë-reanimacionit;
9. Shërbimi i urgjencave polivalente;
10. Shërbimi i hipertonisë dhe mjekësisë interne;
11. Shërbimi i alergologjisë;
12. Shërbimi i reumatologjisë;
13. Shërbimi i dermatologjisë;
14. Shërbimi i traumatologjisë;
15. Shërbimi i ortopedisë (SU “Trauma”);
16. Shërbimi i okulistikës;
17. Shërbimi i ORL-së;
18. Shërbimi i kirurgjisë maksilo-faciale;
19. Shërbimi i urgjencës kirurgjikale;
20. Shërbimi i kirurgjisë digjestive;
21. Shërbimi i urologjisë;
22. Shërbimi i djegie-plastikës;
23. Shërbimi i neurologjisë;
24. Shërbimi neurovaskular (stroke dhe poststroke);
25. Shërbimi i neurokirurgjisë;
26. Shërbimi i onkologjisë;
27. Shërbimi i sëmundjeve infektive;
28. Shërbimi i pediatrisë së specialiteteve;
29. Shërbimi i onkohematologjisë pediatrike;
30. Shërbimi i pediatrisë infektive;
31. Shërbimi i urgjencës dhe i pediatrisë së përgjithshme;
32. Shërbimi i kirurgjisë infantile;
33. Shërbimi i reanimacionit pediatrik;
34. Shërbimi i laboratorëve (klinikë – 
biokimikë, mikrobiologjikë, imunologjikë, 
atomopatologjikë, gjenetikë mjekësore,
laboratori i mjekësisë nukleare);
35. Shërbimi i imazherisë dhe i mjekësisë 
nukleare;
36. Shërbimi i fizioterapisë;
37. Shërbimi i statistikave;
38. Shërbimi i pneumologjisë;
39. Kirurgjia torakale;
40. Shërbimi i ftiziatrisë;
41. Shërbimi i gjinekologjisë;
42. Shërbimi i obstetrikës;
43. Shërbimi i patologjisë së barrës;
44. Shërbimi i neonatologjisë;
45. Shërbimi i farmacisë;
46. Shërbimi i konsultave të specializuara  
ambulatore;
47. Shërbimi i toksikologjisë klinike;
48. Shërbimi i psikiatrisë (QSUT);
49. Kontrolli i infeksioneve spitalore;
50. Shërbimi i urgjencës ambulatore.
[bookmark: bookmark2]II. SPITALET NË NIVEL QARKU (SPITALET RAJONALE)
Spitalet publike të përgjithshme në nivel qarku  
ofrojnë:
1.  Shërbimin e urgjencës;
1. Shërbimin e mjekësisë së përgjithshme;
2. Shërbimin e kirurgjisë së përgjithshme, 
ortopedi-traumatologjisë, urologjisë, ORL, okulistikës, angiologjisë, max-facial;
3. Shërbimin e obstetrikë-gjinekologjisë;
4. Shërbimin e neonatologjisë;
5. Shërbimin e pediatrisë;
6. Shërbimin e radiologjisë;
7. Shërbimin e fizioterapisë;
8. Shërbimin e anatomisë dhe histologjisë 
patologjike;
9. Shërbimin e laboratorëve kliniko-biokimikë 
e të mikrobiologjisë;
10. Shërbimin e anestezi-reanimacionit;
11. Shërbimin e farmacisë;
12. Shërbimin e onkologjisë (kimioterapisë, 
kujdesi paljativ);
13. Kontrollin e infeksioneve spitalore;
14. Shërbimin psiko-social;
15. Shërbimin e konsultave të specializuara 
 (poliklinika e specialiteteve);
16. Bankën e gjakut.
[bookmark: bookmark3]III. SPITALET NË NIVEL BASHKIE
Spitalet publike të përgjithshme në nivel 
bashkie ofrojnë:
1. Shërbimin e urgjencës;
2. Shërbimin e mjekësisë së përgjithshme;
3. Shërbimin e kirurgjisë së përgjithshme;
4. Shërbimin e pediatrisë dhe obstetrikë- 
gjinekologjisë, neonatologji;
5. Shërbimin e radiologjisë;
6. Shërbimin e laboratorëve kliniko-biokimikë 
e të mikrobiologjisë;
7. Shërbimin e anestezi-reanimacionit;
8. Shërbimin e farmacisë;
9. Shërbimin ambulator i specializuar;
10. Bankën e gjakut.
Trajtimi i kimioterapisë do të ofrohet nga shtatë spitale: Spitali i Durrësit, Spitali i Vlorës, Spitali i Shkodrës, Spitali i Korçës, Spitali i Lezhës, Spitali i Fierit dhe Spitali Universitar “Shefqet Ndroqi”.

1. Ndihmë e parë mjekësore për trajtim dhe  kurim brenda 24 orëve.



	
	
	
	
	
	
	


SHTOJCA NR. 2

	
	BUXHETI I SHËRBIMIT SPITALOR 2020
	
	
	000 lekë

	Nr
	INSTITUCIONI 
	buxheti
	Totali

	
	
	600
	601
	602
	604
	rezerve
	

	
	
	
	
	
	
	
	

	a
	b
	c
	d
	e
	g
	h
	i

	1
	BERAT
	258,000
	43,000
	165,000
	 
	 
	466,000

	2
	BULQIZË
	71,300
	11,900
	30,000
	 
	 
	113,200

	3
	DELVINË
	33,000
	5,500
	5,500
	 
	 
	44,000

	4
	DEVOLL
	45,000
	7,500
	10,000
	 
	 
	62,500

	5
	DIBËR
	232,000
	38,740
	111,000
	 
	 
	381,740

	6
	ELBASAN
	391,000
	65,250
	227,750
	 
	 
	684,000

	7
	FIER
	349,000
	58,350
	256,750
	 
	 
	664,100

	8
	GRAMSH
	105,000
	17,500
	36,000
	 
	 
	158,500

	9
	GJIROKASTËR
	191,000
	31,800
	92,000
	 
	 
	314,800

	10
	HAS
	40,500
	6,750
	12,000
	 
	 
	59,250

	11
	KAVAJË
	98,600
	16,400
	32,000
	 
	 
	147,000

	12
	KOLONJË
	78,000
	13,000
	20,000
	 
	 
	111,000

	13
	KORCË
	374,000
	62,400
	188,000
	 
	 
	624,400

	14
	KRUJË
	109,000
	18,200
	26,000
	 
	 
	153,200

	15
	KUÇOVË
	62,000
	10,300
	15,000
	 
	 
	87,300

	16
	KUKËS
	229,700
	38,350
	101,000
	 
	 
	369,050

	17
	KURBIN
	74,000
	12,400
	29,000
	 
	 
	115,400

	18
	LEZHË
	220,000
	36,700
	115,000
	 
	 
	371,700

	19
	LIBRAZHD
	131,000
	21,800
	50,000
	 
	 
	202,800

	20
	LUSHNJË
	203,000
	33,900
	100,000
	 
	 
	336,900

	21
	MALËSI E MADHE
	22,000
	3,650
	6,000
	 
	 
	31,650

	22
	MALLAKASTËR
	40,000
	6,680
	11,000
	 
	 
	57,680

	23
	MAT
	112,000
	18,700
	35,000
	 
	 
	165,700

	24
	MIRDITË
	92,000
	15,350
	25,000
	 
	 
	132,350

	25
	PEQIN
	34,000
	5,650
	5,500
	 
	 
	45,150

	26
	PËRMET
	75,300
	12,550
	35,000
	 
	 
	122,850

	27
	POGRADEC
	148,700
	24,800
	72,000
	 
	 
	245,500

	28
	PUKË
	86,000
	14,350
	30,000
	 
	 
	130,350

	29
	SARANDË
	137,900
	23,000
	97,000
	 
	 
	257,900

	30
	SKRAPAR
	75,000
	12,500
	16,000
	 
	 
	103,500

	31
	SHKODËR
	486,700
	81,250
	208,000
	 
	 
	775,950

	32
	TEPELENË
	83,200
	13,900
	16,000
	 
	 
	113,100

	33
	QSUT
	2,046,300
	340,950
	3,910,700
	 
	 
	6,297,950

	34
	SUOGJ "MBRETËRESHA GERALDINË"
	270,000
	45,000
	270,000
	 
	 
	585,000

	35
	SUOGJ "KOÇO GLIOZHENI"
	225,000
	37,500
	170,000
	 
	 
	432,500

	36
	SU "SHEFQET NDROQI"
	324,000
	56,000
	445,000
	 
	 
	825,000

	37
	SU TRAUMA 
	115,000
	19,200
	230,000
	 
	 
	364,200

	38
	TROPOJË
	93,700
	15,640
	30,000
	 
	 
	139,340

	39
	VLORË
	368,100
	61,550
	307,750
	 
	 
	737,400

	 
	Paketat e shërbimeve
	 
	 
	 
	1,703,880
	 
	1,703,880

	 
	Trajtime me VKM
	 
	 
	 
	30,000
	 
	30,000

	 
	Transferta për individët (mjekë specialistë)
	 
	 
	 
	30,000
	 
	30,000

	 
	Pagesa të shërbimeve PPP 
	 
	 
	 
	2,443,000
	 
	2,443,000

	 
	Rezerve
	 
	 
	 
	 
	555,424
	555,424

	 
	TOTALI
	8,130,000
	1,357,960
	7,541,950
	4,206,880
	555,424
	21,792,214






SHTOJCA NR. 3
LISTA E INSTITUCIONEVE QË NUK DO TË FINANCOHEN NGA FONDI I SIGURIMIT TË DETYRUESHËM TË KUJDESIT SHËNDETËSOR

1. Spitali psikiatrik Vlorë;
2. Spitali psikiatrik Elbasan;
3. Shërbimet e shëndetit mendor në rrethe;
4. Shërbimi i psikiatrisë Shkodër;
5. Qendra Kombëtare e Riaftësimit, Mirërritjes dhe Zhvillimit të Fëmijëve;
6. Shërbimi Kombëtar i Transfuzionit;
7. Qendra Kombëtare Biomjekësore.

